בני אהובה/הלכות אישות/ז/יט
הלכות אישות/ז/יט

איש ואשה וכו'. דברים אלו הובאו בשו"ע סימן כ"ט סעיף ח' וכתב הבית שמואל ס"ק כ"א אבל אם היה קציצה ביניהם ליתן לה מנה או מאתים ואח"כ חזר אחד מהם ואחר זה תבע צד השני וקידשה אמרינן מסתמא על דרך קציצה ראשונה אומר ולא למלאות רצון השני כמ"ש בהגהת שו"ע בחו"מ סימן רכ"א עכ"ל ובאמת יש לחלק דעיקר הדין דשם נלמד מפרק האומנין דהשוכר את הפועלים ליתן ד' וזל המלאכה וחזר בו בעל הבית ואזל פועל ופייסו לבעל הבית דצריך ליתן לפועלים ד' זוז וממנו למדו הרמב"ן ונמוקי יוסף דין זה שהובא שם ברמ"א דאם היה קציצה בין המוכר והלוקח וחזר אחד וחזרו ומשכו סתם אמרינן ודאי על קציצה ראשונה קנו משום דבפועלים יש על החוזר תערומות כמ"ש שם הסמ"ע ובמקח וממכר ברייתא שלימה היא החוזר בדברים אין רוח חכמים נוחה הימנו אבל באשה לא שמענו שיהיה מחוסר אמנה כשחוזרים בקציצה מבלי להתקדש לו במנה ואינו בכלל שאין רוח חכמים נוחה הימנו ואם כן לא שייך האי טעמא דאדעתא דקציצה ראשונה עבדינן והדבר צ"ע.